Aukin rafræn þjónusta á heimasíðu Borgarbyggðar 06. janúar , 2020 Aukin rafræn þjónusta á heimasíðu Borgarbyggðar Ný heimasíða sveitarfélagsins Borgarbyggðar leit dagsins ljós í haust . Heimasíðan er afrakstur undirbúnings og yfirlegu stýrihóps starfsmanna sveitarfélagsins með hliðsjón af ábendingum íbúa og kjörinna fulltrúa . Vel tókst til og almenn ánægja hefur mælst á meðal íbúa . Starfsmenn sveitarfélagsins þakka öllum þeim sem sendu inn ábendingar , þær hafa gert gæfumuninn við vinnslu síðunnar . Lagt var upp með að einfalda aðgengi að upplýsingum og gera vefsíðuna notendavænni . Vefsíðan er bjartari yfirlitum og snjöll sem felur í sér að hún er hönnuð og sett upp til að aðlaga sig að skjástærðum , hvort sem síðan er opnuð í gegnum hefðbundna tölvu , spjaldtölvu eða snjallsíma . Nú hefst markviss vinna við að auka rafræna þjónustu á heimasíðu Borgarbyggðar . Af því tilefni er vert að minna á að eftirfarandi aðgerðir er hægt að framkvæma á heimasíðuna borgarbyggd.is : Panta viðtal hjá starfsmanni Borgarbyggðar Það er gert með því að fara inn á heimasíðuna og smella á hnapp sem nefnist ,, Panta viðtal “ . Umsóknarformið er fyllt út og viðkomandi fær staðfestan viðtalstíma í tölvupósti . Gerast áskrifandi af fréttum með því að skrá sig á póstlista Í hægra horninu fyrir ofan Fréttir og tilkynningar er hnappur sem heitir ,, Áskrift að fréttum “ . Viðkomandi fyllir út formið og er þar með áskrifandi af fréttum sem birtast inn á heimasíðu Borgarbyggðar . Efst í hægra horninu á síðunni er hnappur sem nefnist ,, Þjónustugátt “ . Inn á þessari gátt eru ýmsar rafrænar umsóknir Setja inn viðburði í viðburðardagatal sveitarfélagsins Boðið er uppá að setja inn viðburði í Viðburðardagatalið . Íbúar eru hvattir til þess að koma viðburðum á framfæri . Auk þess er hægt að senda fréttaskot á vefumsjon@borgarbyggd.is Skoða útgefna reikninga frá Borgarbyggð Það er gert með því að innskrá sig inn á þjónustugáttina . Ráðstafa og skoða notkun frístundastyrks Borgarbyggðar Það er gert með því að innskrá sig inn á þjónustugáttina . Samfélagsmiðlar Sveitarfélagið er á Facebook og hvetur íbúa til þess að líka við síðuna . Vefsvæðið heitir @ Borgarbyggd . Vinna við þróun heimasíðunnar mun halda áfram á komandi vikum og mánuðum . Þeir sem vilja koma ábendingum á framfæri er bent á hnappinn „ Senda ábendingu “ sem er að finna bæði efst og neðst á síðunni . Borgarbyggð vonar að íbúar sveitarfélagsins og aðrir velunnarar verði duglegir að nýta sér þessa möguleika á síðunni . Það er von að nýja heimasíðan stuðli að auknu upplýsingaflæði og gegnsærri stjórnsýslu .